5 सर्कलों में ट्रायल बेस ऑनलाइन होगी गिरदावरी
प्रदेशसरकारद्वारा ऑनलाइन गिरदावरी हेतू ट्रायल बेस पर जिला के पांच सर्कलों में जीपीएस आधारित टेबलेट से गिरदावरी का कार्य शुरू किया गया है। संबंधित अधिकारी पूरी टीम के साथ खेतों में जाकर ऑनलाइन गिरदावरी की समीक्षा करें। जिला के सांपनखेड़ी, उझाना, माघोमाजरी, संगतपुरा तथा जगदीशपुरा सर्कलों में गत 20 फरवरी से ऑनलाइन गिरदावरी का कार्य शुरू किया गया है।
डीसी संजय जून ने बताया कि राजस्व विभाग तथा विकास एवं पंचायत विभाग के अधिकारियों के साथ विकास कार्यों एवं राजस्व रिकार्ड के कम्प्यूटरीकरण की समीक्षा बैठक की अध्यक्षता करते हुए संबंधित अधिकारियों को आवश्यक दिशा-निर्देश दिए। उन्होंने ऑनलाइन गिरदावरी की समीक्षा करते हुए जिला सूचना एवं विज्ञान अधिकारी को निर्देश देते हुए कहा कि वे स्वयं गिरदावरी टीम के साथ खेतों में जाकर ऑनलाइन गिरदावरी की समीक्षा करें तथा यह पता लगाएं कि इस प्रणाली से सही गिरदावरी हो रही है या नहीं। उन्होंने लंबित इंतकालों राजस्व न्यायालयों में लंबित केसों की समीक्षा करते हुए राजस्व अधिकारियों को निर्देश देते हुए कहा कि वे जमाबंदी के कम्प्यूटरीकरण, लंबित इंतकालों राजस्व न्यायालयों में लंबित केसों की शीघ्र सुनवाई करके इनका निपटारा सुनिश्चित करें। उन्होंने जिला राजस्व अधिकारी दलीप सिंह को आबियाना की समीक्षा करने को कहा तथा 31 मार्च तक राजस्व रिकवरी सुनिश्चित करने को भी कहा।
उन्होंने कहा कि प्रदेश सरकार द्वारा गत एक मार्च 2017 से ई-स्टांप को अनिवार्य कर दिया गया है तथा अब पंजीकरण के समय सरकारी फीस के रूप में स्टांप पेपर की जगह ई-स्टांप अनिवार्य है। उन्होंने जिला में मुख्यमंत्री घोषणाओं की समीक्षा करते हुए संबंधित अधिकारियों को दिशा-निर्देश देते हुए कहा कि वे निर्धारित समय पर इन घोषणाओं को पूर्ण करने हेतू आवश्यक कार्रवाई करें। उन्होंने क्योड़क गांव में महाग्राम योजना के तहत किए जा रहे कार्यों की समीक्षा की। कलायत विधानसभा क्षेत्र में स्थापित की जाने वाली 10 व्यायामशालाओं, कैलरम में हर्बल पार्क का निर्माण, कुराड़ में मिनी स्टेडियम तथा सौंगल में खेल स्टेडियम के निर्माण की भी समीक्षा की। उन्होंने संबंधित अधिकारियों को इन विकास कार्यों को शीघ्र पूरा करने के निर्देश दिए। एडीसी कैप्टन शक्ति सिंह ने कहा कि जिला के राजौंद पूंडरी खंड खुले में शौच मुक्त हो चुके हैं। शेष खंडों को भी यथाशीघ्र खुले में शौच मुक्त करने हेतू प्रयास जारी हैं। उन्होंने खंड विकास एवं पंचायत अधिकारियों से कहा कि जहां पर व्यक्तिगत शौचालयों हेतू जगह उपलब्ध नहीं है, वहां पर सामुदायिक शौचालयों का निर्माण करवाया जाए। इस अवसर पर एसडीएम मंदीप कौर, ओमप्रकाश, सुरेंद्र पाल, प्रशिक्षु एचसीएस संयम गर्ग, मुख्यमंत्री सुशासन सहयोगी प्रतीक हरीश, जिला विकास एवं पंचायत अधिकारी डा. जितेंद्र अहलावत, डीआईओ दीपक खुराना, पंचायती विभाग के कार्यकारी अभियंता राकेश गोयल, सभी खंड विकास एवं पंचायत अधिकारी तथा नायब तहसीलदार भी मौजूद रहे।
hne_Deva awa_Deva hin_Deva hin_Deva